**Ministru kabineta noteikumu projekta „Kārtība, kādā piešķir, administrē un uzrauga valsts atbalstu atzītām mežsaimniecības pakalpojumu kooperatīvajām sabiedrībām, lai mazinātu Covid-19 izplatības negatīvo ietekmi”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Kārtība, kādā piešķir, administrē un uzrauga valsts atbalstu atzītām mežsaimniecības pakalpojumu kooperatīvajām sabiedrībām, lai mazinātu Covid-19 izplatības negatīvo ietekmi” sagatavots, lai sniegtu finansiālu atbalstu atzītām mežsaimniecības pakalpojumu kooperatīvajām sabiedrībām saistībā ar Covid-19 izplatības radītajām sekām uz tautsaimniecību.Atbalsts tiks sniegts kā vienreizējs valsts atbalsts tiešo dotāciju veidā administratīvo izdevumu segšanai, lai nodrošinātu meža apsaimniekošanas pakalpojumu sniegšanas kapacitāti.Atbalsta shēma tiks saskaņota ar Eiropas Komisiju, pamatojoties uz Eiropas Komisijas 2020.gada 19.marta paziņojumu Nr. 1863 “Pagaidu regulējums valsts atbalsta pasākumiem ar ko atbalsta ekonomiku pašreizējā COVID-19 uzliesmojuma situācijā”.Projekts stājas spēkā nākamajā dienā pēc tā izsludināšanas Latvijas Republikas oficiālajā izdevumā „Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5. panta ceturtā un septītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | No 2020. gada 12. marta līdz 9. jūnijam Latvijā bija noteikta ārkārtējā situācija saistībā ar Covid-19 izplatību, un vīrusa izplatību ierobežojoši pasākumi ir spēkā joprojām, savukārt vairākās citās pasaules valstīs dažādi ierobežojoši pasākumi tika ieviesti jau agrāk un vēl turpinās. Daudzas no šīm valstīm ir tirdzniecības partneri Latvijas uzņēmumiem eksportā. Pašlaik ir būtiski krities pieprasījums pēc kokmateriāliem un koka izstrādājumiem. Latvijas meža nozare eksportē ap 80% saražotās produkcijas, tāpēc ir īpaši izjūtama eksporta iespēju samazinājuma ietekme uz saimniecisko darbību. Krīzes ietekmē ir būtiski samazinājusies kokmateriālu cena, kas savukārt mazinājusi privāto meža īpašnieku aktivitāti apaļo kokmateriālu ražošanā. Šī situācija tieši ietekmē mežsaimniecības pakalpojumu kooperatīvās sabiedrības, kuru saimnieciskā darbība ir tieši atkarīga no kokmateriālu aprites apjoma. Mežsaimniecības pakalpojumu kooperatīvās sabiedrības sastopas ar noieta tirgus iespēju samazināšanos, mežsaimniecības pakalpojumu apjoma kritumu un naudas plūsmas grūtībām.Projekts paredz piešķirt atbalstu mežsaimniecības pakalpojumu kooperatīvajām sabiedrībām saistībā ar Covid-19 izplatības ietekmi uz tautsaimniecību, paredzot vienreizēju valsts atbalstu tiešo dotāciju veidā sabiedrības administratīvo izdevumu segšanai, lai nodrošinātu sabiedrības meža apsaimniekošanas pakalpojumu sniegšanas kapacitāti.Valsts atbalsta apmērs tiks noteikts proporcionāli sabiedrībā esošajam biedru skaitam 2019.gada 31.decembrī, tā nodrošinot vienlīdzības principu atbilstoši sabiedrības sniegto mežsaimniecības pakalpojumu apjomam. Kopējā atbalsta summa ir 114 000 *euro*.Atbalsts stabilizēs kooperatīvo sabiedrību kapacitāti sniegt pakalpojumus privātajiem mežu īpašniekiem saistība ar mežu apsaimniekošanu, tādejādi stiprinot un stabilizējot Latvijas tautsaimniecību, ienākumu gūšanu meža īpašniekiem un nodarbinātības iespējas lauku teritorijās. |
| 3. | Projekta izstrādē iesaistītās institūcijas un publiskas personas kapitālsabiedrības | Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta potenciāli ietekmētā mērķgrupa – atzītas mežsaimniecības pakalpojumu kooperatīvās sabiedrības |
| 2. | Tiesiskā regulējuma ietekme uz tautsaimniecību un administratīvo slogu | Projekts palielinās administratīvo slogu. Lai saņemtu atbalstu, pretendentiem būs jāaizpilda pamatots iesniegums. Tā kā atbalsts paredzēts ārkārtējās situācijas radīto seku mazināšanai un paredzēts kā vienreizējs maksājums, administratīvo izmaksu pieaugums salīdzinājumā ar potenciāli iespējamo atbalstu ir samērīgs, tāpēc atbalsta pretendentiem, kas pretendēs uz atbalstu, nav paredzēts kompensēt administratīvo izmaksu palielinājumu. |
| 3. | Administratīvo izmaksu monetārs novērtējums | Saskaņā ar Zemkopības ministrijas vērtējumu atbalstam varētu pieteikties trīs atzītas mežsaimniecības pakalpojumu kooperatīvu sabiedrības, kuru kopējais biedru skaits ir 536. Aptuvens atbalsta pretendentu skaits, kuriem nepieciešams iesniegt iesniegumu atbalsta saņemšanai, ir trīs. Iesniegt iesniegumu ir nepieciešams vienu reizi, un tā aizpildīšanai nepieciešama viena stundā. Vienas stundas darbaspēka izmaksas valstī 2019.gadā bija 9,51 *euro*. Attiecīgi administratīvās izmaksas ir 28,53 *euro*. |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |  0 |  0 |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | X | X |  | X |   |   |
| 5. Precizēta finansiālā ietekme | X | 0 | X |  | X |   |   |
| 5.1. valsts pamatbudžets | 0 |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts atbalsts meža nozarē saistībā ar Covid-19 izplatības negatīvo ietekmi 2020. gadā plānots kā valsts atbalsts subsīdiju veidā 114 000 *euro* apmērā.Atbalsts stabilizēšanai atzītām mežsaimniecības kooperatīvu sabiedrībām:finansējums tika noteikts, pamatojoties uz to, cik būtu nepieciešami budžeta līdzekļi, lai kompensētu administratīvo izdevumu segšanu, nodrošinot sabiedrības meža apsaimniekošanas pakalpojumu sniegšanas kapacitāti meža īpašniekiem mainīgajos kokmateriālu un pakalpojumu tirgus apstākļos. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Saskaņā ar 2012.gada 22.maija Ministru kabineta noteikumiem Nr.356 “Meža attīstības fonda pārvaldīšanas kārtība” Meža attīstības fonda (turpmāk – fonds) finanšu līdzekļus veido:1) valsts budžeta dotācija no vispārējiem ieņēmumiem, tai skaitā valsts budžeta ieņēmumos saņemtās kompensācijas valstij par atmežošanas izraisīto negatīvo seku novēršanu;2) juridisku un fizisku personu dāvinājumi (ziedojumi);3) ārvalstu finanšu palīdzība.Tā kā fonda finanšu līdzekļi tiek izmantoti atbilstoši fonda mērķim un faktiskajai nepieciešamībai, izdevumi ne vairāk kā 114 000 *euro* apmērā tiek segti no fonda līdzekļu ziedojumu daļas.Fonda padome pieņem lēmumu par fondam dāvināto (ziedoto) finanšu līdzekļu un ārvalstu finanšu palīdzības izlietojumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014. gada 25. jūnija Regula (ES) Nr.  702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – Regula Nr.  702/2014); Līgums par Eiropas Savienības darbību (turpmāk – LESD);Eiropas Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Regula Nr. 794/2004) |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.  702/2014;LESD;Regula Nr. 794/2004 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.  702/2014, 1. pielikums | 3.1. apakšpunkts | Ieviests pilnībā. | Netiek noteiktas stingrākas prasības. Projekts nosaka atbalsta pretendentu.  |
| Regula Nr.  702/2014, 2. panta 26. punkts | 3.2. apakšpunkts | Ieviests pilnībā. | Netiek noteiktas stingrākas prasības.  |
| Regula Nr.  702/2014,. 1. pielikuma 3. panta 3. punkts | 4. punkts | Ieviests pilnībā. | Netiek noteiktas stingrākas prasības.  |
| Regula Nr. 794/2004, 10. pants un 11.pants | 14.punkts | Ieviests pilnībā. | Netiek noteiktas stingrākas prasības.  |
| Regula Nr. 702/2014, 9. panta 2. punkta "c" apakšpunkts un 4. punkts | 16.1. apakšpunkts | Ieviests pilnībā. | Netiek noteiktas stingrākas prasības.  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts sagatavots, ievērojot Eiropas Savienības normatīvajos aktos un Līgumā par Eiropas Savienības darbību noteiktās prasības.KOMISIJAS 2020. gada 19. marta PAZIŅOJUMS par Pagaidu regulējumu valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā. Komisija šādu valsts atbalstu uzskatīs par saderīgu ar iekšējo tirgu, pamatojoties uz Līguma par Eiropas Savienības Darbību 107. pantu. |
| Cita informācija | Projekta nosacījumus piemēros pēc tam, kad ir saņemts Eiropas Komisijas lēmums, ar kuru atbalsts atzīts par saderīgu ar iekšējo tirgu |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar. | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts nosūtīts izskatīšanai nozares nevalstiskajām organizācijām, kā, piemēram, Latvijas Meža īpašnieku biedrībai, vienlaikus ar projekta nosūtīšanu saskaņošanai ministrijām. |
| 2. | Sabiedrības līdzdalība projekta izstrādē | Tika saņemti priekšlikumi no meža nozares nevalstiskajām organizācijām. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz ietekmi uz esošajām valsts pārvaldes funkcijām, ne arī jaunu institūciju izveidi vai izmaiņas esošajās institūcijās vai to cilvēkresursos.  |
| 3. | Cita informācija | Nav. |

Zemkopības ministrs K. Gerhards

Vaite 67027453

Iveta.Vaite@zm.gov.lv